CELEX: 32021D0047
Language: bg
Date: 2021-01-21 00:00:00
Title: Решение (ЕС) 2021/47 на Съвета от 21 януари 2021 година за замяна на член на комитета, предвиден в член 255 от Договора за функционирането на Европейския съюз

22.1.2021   
               
               
                  BG
               
               
                  Официален вестник на Европейския съюз
               
               
                  L 21/1
               
            
         РЕШЕНИЕ (ЕС) 2021/47 НА СЪВЕТА
         от 21 януари 2021 година
         за замяна на член на комитета, предвиден в член 255 от Договора за функционирането на Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 255, втора алинея от него,
         като взе предвид инициативата от 2 декември 2020 г. на председателя на Съда,
         като има предвид, че:
         
                     (1)
                  
                  
                     В съответствие с член 255, първа алинея от Договора за функционирането на Европейския съюз беше създаден комитет, който да дава становище относно годността на кандидатите да упражняват функциите на съдия и генерален адвокат на Съда и на Общия съд, преди правителствата на държавите членки да ги назначат (по-нататък наричан „комитетът“).
                  
               
                     (2)
                  
                  
                     Комитетът е съставен от седем лица, избрани измежду бивши членове на Съда и на Общия съд, членове на висши национални съдебни органи и юристи с призната компетентност, един от които се предлага от Европейския парламент.
                  
               
                     (3)
                  
                  
                     С решения (ЕС, Евратом) 2017/2262 (1) и (ЕС) 2020/539 (2) Съветът назначи седемте членове на комитета за периода до 28 февруари 2022 г.
                  
               
                     (4)
                  
                  
                     С писмо от 11 февруари 2020 г. г-н Simon BUSUTTIL, член на комитета, предложен от Европейския парламент, уведоми Съвета, че се оттегля от изпълнението на функциите си.
                  
               
                     (5)
                  
                  
                     На 26 ноември 2020 г. председателят на Европейския парламент уведоми председателя на Съда за желанието на Европейския парламент да назначи г-жа Julia LAFFRANQUE за член на комитета.
                  
               
                     (6)
                  
                  
                     С писмо от 2 декември 2020 г. председателят на Съда предложи г-жа Julia LAFFRANQUE да бъде назначена като член на комитета на мястото на г-н Simon BUSUTTIL за остатъка от мандата му, в съответствие с точка 3 от правилата за функциониране на комитета, изложени в приложението към Решение 2010/124/ЕС на Съвета (3),
                  
               ПРИЕ НАСТОЯЩОТО РЕШЕНИЕ:
         
            Член 1
            Г-жа Julia LAFFRANQUE се назначава за член на комитета, предвиден в член 255 от Договора за функционирането на Европейския съюз, за периода до 28 февруари 2022 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 21 януари 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Решение (ЕС, Евратом) 2017/2262 на Съвета oт 4 декември 2017 г. за назначаване на членовете на комитета, предвиден в член 255 от Договора за функционирането на Европейския съюз (ОВ L 324, 8.12.2017 г., стр. 50).
         
            (2)  Решение (ЕС) 2020/539 на Съвета от 15 април 2020 г. за замяна на председателя на комитета, предвиден в член 255 от Договора за функционирането на Европейския съюз (ОВ L 122, 20.4.2020 г., стр. 1).
         
            (3)  Решение 2010/124/ЕС на Съвета от 25 февруари 2010 г. относно правилата за функциониране на комитета, предвиден в член 255 от Договора за функционирането на Европейския съюз (ОВ L 50, 27.2.2010 г., стр. 18).